num_pages: 268
description: Roman nominalizat la Premiului Naţional de Proză „Ziarul de Iaşi” 2023.O poveste tulburătoare despre lupta pentru supraviețuire a unei singure femei într-un peisaj post-apocaliptic. Tot ce mai rămâne după un dezastru global de natură incertă este confruntarea terifiantă cu răul din oameni, căci speranța stă ascunsă printre tranșeele ființei. Un roman șocant care îți ține sufletul captiv pe toată durata lecturii, doar pentru a fi devorat mai târziu. Ionuț CheranCerul ca oțelul este un tur de forță, așa cum ne-a obișnuit Cosmin în mai toate cărțile lui. Surprinzător că într-un cadru post-apocaliptic la limita supraviețuirii, autorul își alege drept protagonist o eroină, un fel de Ellen Ripley care învață să se adapteze într-o lume unde nu xenomorfii fac legea, ci propriii ei semeni dezumanizați, alienați. Road-novel postapocaliptic, poveste cu mult suspans, violență bine dozată, dialoguri pe muchie de cuțit, cartea își atinge țelul fără ocolișuri inutile și ne obligă să medităm în cel mai serios mod la propria noastră natură. Am fi pregătiți să facem față unui astfel de univers fără să ne pierdem umanitatea? Andrei MocuțaAceastă carte vine dintr-un loc al singurătății și fricii, două stări pe care le cred omniprezente în orice om, chiar și atunci când acesta nu are motiv aparent să le experimenteze. Am vrut să văd ce se va întâmpla cu femeia fără nume atunci când îi iei totul și nu-i lași decât singurătatea și frica, și o pustietate vastă în care să le trăiască. Cosmin Leucuța
language: Romanian
title: Cerul ca oțelul
publisher: Humanitas